**Det omsøkte tiltakets betydning**

framgår av utdraget frå gruppas langsiktige strategiske plan

(jfr. meir fyllestgjerande framstilling av forskingsplanen på TAS sine websider):

Etter grunnutforskinga – innanfor TAS sine primære materiale-felt: moderne fiksjonsprosa, dramatikk, film, og visuell kunst – av performativt språk (textual action) i samhandling med så vel representerande som transformasjonelle-skapande topografiske mønster i 2010-boka, heldt TAS i 2014-boka fram med ei spesifikk utforsking av det doble, både representerande og transformasjonelt kreative forholdet mellom tekst og emosjonar. – Det logiske tredje steget tok TAS i 2017/2018-boka, som utforskar det komplekse forholdet mellom tekst og minner (som både gjengitte frå eit “arkiv”, men også og ikkje minst som transformerte og skapte gjennom erindringas komplekse dynamikk): I motsetnad til gjengs minne-forsking, kravde dette at forskingsbidraga i denne tredje boka samstundes forheld seg kritisk analyserande også overfor dei tekstlege minneprosessanes gjennomgåande mediale innkalfatring, i både gjengitte, omforma, og nyskapte medier. – Det like logiske og nødvendige fjerde steget, i TAS sin nå operative fase IV med arbeidstittelen “Exploring Text and Materialities”, er å inkludere i TAS sitt formalt-tematiske nedslagsfelt ein serie med nærstudiar, innanfor fiksjonsprosa, dramatikk, film og visuell kunst, av det innfløkte forholdet mellom tekst og materialitetar:

Under sistnemnde finst ei brei vifte av moglege fokuspunkt formalt, tematisk og teoretisk, bl.a.: materielle former, sjanger- og medie-materialitetar, røyndomsmaterialitet, tingas/objektas roller i menneskeleg liv, historisk materialisme, historie-filosofisk materie, materielle kroppar, det blotte liv/“bare life”, kroppsfenomenologi, menneskeleg patologi og heling/terapi, sjukdom og liding, galskapens materialitet, livsmaterialitet (“vitalisme”), materiell slitasje formalt og tematisk, materialitetens nådelause rettferd, sublim materialitet, språkfilterlaus (u-kodert) materiell sansing, syn og visjonar, det poetiske/estetiske språkets performative materie, litteraturens-dramaets-filmens-bildets materialitet, dødens og Det Andres materielle mulighetsvilkår for og tildriv til nyskaping, det materielt handlande estetiske språkets funksjonar for skaping av og avgjerder om framtid, vennskap, sanning, og innsikt (“Truth/Democracy-to-Come”), osv.

*Legg til i lista over moglege materialities:*

*performative materiality / material performativity*

*medial materiality*

*Eller: tematisk val? Der kan mat. vere tematisk*

*‘EXPL. TEXT AND MATERIALITIES':*

*James Stuart: It Begins In the Book: Writing the material poem*

*http://www.nongeneric.net/itbeginsinthebook/?p=49*

*Orbis Litterarum – Volume 74, Issue 19, Febr 2019*

*On Materiality and Affect of Reading*

*https://onlinelibrary.wiley.com/toc/16000730/2019/74/1*

Paris-workshopen i april 2019 vil vere ein særdeles viktig arena for TAS-forskarane å legge fram og å diskutere utkast til studiar av materialitetanes roller og betydning i eit breitt utval av performativt og topografisk handlande kunstnarlege tekststorleikar. Samtidig: ein like viktig arena for drøftingar av støttande teori og utvikling av ny teori. (Utkast til tentativt workshop-program er oversendt LLE i forrige søknad H2018.)

(For førebels aktuelle retningsval i deretter påfølgjande fasar av TAS, sjå kulepunktoversyn på TAS si UiB-webside.)